 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

  *e-mail:* *polgarmester*@csengod.hu

**ELŐTERJESZTÉS**

**a képviselő-testület 2018. május 29-i ülésére**

**Tárgy:** Beszámoló a lejárt határidejű határozatok végrehajtásáról

Tisztelt Képviselő-testület!

A **45/2018.(IV.24.)** számú határozatában a Képviselő-testület a 2017. évi adóügyi feladatok végrehajtásáról szóló beszámolót fogadta el. A döntés külön intézkedést nem igényel.

A **46/2018.(IV.24.)** számú határozatbana Képviselő-testülete a Csengődi Napközi Otthonos Óvoda Csiga (kis) csoportja Nemzeti köznevelési törvényben meghatározott létszámának maxium 20 %-kal történő túllépését engedélyezte. A döntésről az óvodavezető határozattal értesült.

A **47/2018.(IV.24.)**  számú határozatával jóváhagyta a Képviselő-testület a Csengődi Napközi Otthonos Óvoda továbbképzési tervét. Az óvodavezető a testület döntéséről határozattal értesült.

Az **50/2018.(IV.24.)** számú határozatával módosította a Képviselő-testület a Família Szociális Alapszolgáltatási Központ Alapító Okiratát. A módosítás törzskönyvi nyilvántartásban történő átvezetése céljából a módosító okirat, valamint a módosításokkal egységes szerkezetbe foglalt Alapító Okirat továbbítása a Magyar Államkincstár felé megtörtént.

Az **51/2018.(IV.24.)** számú határozatban a Képviselő-testület az önkormányzati feladatellátást szolgáló fejlesztések támogatására, a Csengőd, József Attila utca részleges felújítására pályázat benyújtásáról döntött. A pályázat benyújtása határidőben megtörtént.

Az **53/2018.(IV.24.)** számú határozatban a Képviselő-testület a csengődi 02/39 hrsz-ú ingatlan értékesítéséről szóló határozatát a kijelölt vevő nyilatkozata alapján visszavonta. A döntésről az ügyfél határozattal értesült.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a T. Képviselő-testület a fenti beszámoló megvitatása után a határozat-tervezetben foglaltak szerint döntsön.

C s e n g ő d, 2018. május 24.

Lajter Ferenc sk.

polgármester

**HATÁROZAT-TERVEZET**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

Határidő: azonnal

Felelős: polgármester